
  REPUBLIKA HRVATSKA                                                                         
TRGOVAČKI SUD U ZAGREBU
      Stalna služba u Karlovcu 
Karlovac, Trg hrvatskih branitelja 1/II

U  I M E  R E P U B L I K E  H R V A T S K E

R J E Š E N J E

	Trgovački sud u Zagrebu, Stalna služba u Karlovcu, po sucu Jadranki Mađeruh, kao stečajnom sucu, povodom prijedloga vjerovnika NIKOLE KUNDRAČA, Lazina Čička, Lazina Čička 19, OIB: 67140855223, kojeg zastupa punomoćnik Dražen Lančić, odvjetnik u Zagrebu, Tuškanova 32, za otvaranje stečajnog postupka nad dužnikom PASARIĆ INŽENJERING d.o.o., Zagreb, Kunovečka 22, OIB: 75528617474, 9. listopada 2018. 

r i j e š i o    je

	Odbacuje se prijedlog za otvaranje stečajnog postupka nad dužnikom PASARIĆ INŽENJERING d.o.o., Zagreb, Kunovečka 22, OIB: 75528617474.

Obrazloženje

	Dana 23. studenog 2016. vjerovnik Nikola Kundrač, Lazina Čička, Lazina Čička 19, OIB: 67140855223,  je podnio prijedlog za otvaranje stečajnog postupka nad gore navedenom pravnom osobom, a pozivom na odredbu čl. 16. i 109. Stečajnog zakona (NN 71/15, 104/17, dalje: SZ-a), navodeći da dužnik ima potraživanje prema dužniku po osnovi neisplaćenih plaća, te da dužnik ima neizvršene osnove za plaćanje u neprekinutom razdoblju duljem od 60 dana.

	Kako je ovosudnim rješenjem poslovni broj St-2770/16 od 27. srpnja 2017. otvoren stečajni postupak nad dužnikom PASARIĆ INŽENJERING d.o.o., Zagreb, Kunovečka 22, OIB: 75528617474, odlučeno je kao u izreci kada je odbačen prijedlog za provođenje stečajnog postupka.

U Karlovcu, 9. listopada 2018.
      								                    Sudac:
								   Jadranka Mađeruh, v.r.

                                                                              Za točnost otpravka-ovlašteni službenik:
                                                                             Draženka Prpić

Uputa o pravnom lijeku:
Protiv ovog rješenja podnositelj zahtjeva ima pravo na žalbu Visokom trgovačkom sudu RH, a koja se podnosi u roku od 8 dana ovome sudu u 3 primjerka.  

